Jörg Pleva

Jörg Pleva (* 23. Juni 1942 in Stuttgart; † 15. August 2013 in Hamborg«Millionenspiel»-Schauspieler Jörg Pleva ist tot) weer en düütschen Schauspeler un Synchroonsnacker.

Leven un Wark
As sien Moder Ballettmeestersche an de Komischen Oper in Berlin weer, kreeg Pleva all as Teinjohriger Ballettünnerricht. In sien Jöögd is he denn aber doch to de Schauspeleree kommen un hett 1960 sien Utbildung an dat Staatstheater Stuttgart afslaten. As Theaterschauspeler harr he in ganz Düütschland Spood.

Parallel dorto fung Plevan an för dat Feernsehn Filmen un Regen to dreihn. Sien woll gröttsten Spood is de Rull des Bernhard Lotz in Tom Toelle un Wolfgang Menge jemher Satire Das Millionenspiel van 1970. In de Feernsehrieg Die Schwarzwaldklinik speel he den Pharmaforscher Dr. Heide.

Dorneben weer Pleva as Snacker in Höörspelen as ok as Synchroonsnacker tätig. Besünners bekannt wurr sien Stimm dör de Synchronisatschoon vun de Hööftdorsteller vun dree Stanley Kubrick-Filmen: Malcolm McDowell in Clockwork Orange (1971), Ryan O'Neal in Barry Lyndon (1975) as ok Jack Nicholson in The Shining (1980). Kubrick weer vun Plevas stimmlich Leistung in Clockwork Orange so andoon, dat he hüm persönlich dorför utwählt hett, ok de Hööftdorsteller vun sien nächst beid Films to synchroniseren.

Toletzt leev Pleva in Hamborg un sörgt sück as Vörsitter vun de „Stage School of Dance and Drama“ um Nawaasschauspeler. Een vun sien twee Kinner, Anton Pleva, hett he sülvst in’t Theater- un Filmschauspeel, Theater- un Filmregie, Dreihbookschrieven un Theaterhistorie ünnerricht.

 Filmografie (Utwahl) 
 Johr Titel 1967 So war Herr Brummel, Feernsehn 1970 Abseits, Feernsehn 1970 Das Millionenspiel, Feernsehn 1971 Die gefälschte Göttin, Feernsehn 1972 Marya Sklodowska-Curie., Feernsehn 1973 Tod eines Fremden 1976 Charleys Tante, Feernsehn 1980 Ein Abend mit Labiche, Feernsehn 1980 Ein Guru kommt, Feernsehn 1983 Martin Luther, Feernsehn 1986 S.Y. Arche Noah, Feernsehreeg 1987 Sturmflut, Feernsehn 1988 Spätes Glück nicht ausgeschlossen, Feernsehn 1990 Projekt Aphrodite, Feernsehn 1990-91 Drei Damen vom Grill, Feeernsehreeg 1992 Ein Fall für TKKG: Drachenauge 1991-92 Unsere Hagenbecks, Feernsehreeg 1997 Schweinesand – Eine Insel voller Geheimnisse 2005 Up in Smoke

 Weblenken 

 Foto von Jörg Pleva

 Enkeld Nahwiesen 

Kategorie:Mann
Kategorie:Schauspeler
Kategorie:Synchroonsnacker
Kategorie:Boren 1942
Kategorie:Storven 2013
Kategorie:Börger von Düütschland